Προσεγγίζοντας τα σχήματα διαθεματικά

Εισάγουμε τους μαθητές στις μαθηματικές έννοιες θέτοντάς τους προβληματισμούς οι οποίοι προκύπτουν μέσα από την καθημερινότητά τους.

Στην μαθησιακή περιοχή των μαθηματικών, εμπεριέχονται και τα σχήματα τα οποία παίζουν σημαντικό ρόλο στην μαθηματική εκπαίδευση  των μαθητών διότι αυτά καθορίζουν την ανάπτυξη της αφηρημένης σκέψης, και την αναπαράσταση φυσικών αντικειμένων και καταστάσεων, την λεγόμενη “μοντελοποίηση”.  Ταυτόχρονα επεξεργαζόμαστε τα σχήματα διαθεματικά μέσω της μαθησιακής περιοχής της Γλώσσας και της Δημιουργίας και Έκφρασης .

-Η ΤΕΛΕΙΑ

Ακούμε τη διήγηση του παραμυθιού η Τελεία

[Η τελεία | Peter H. Reynolds | Παιδικό παραμύθι – YouTube](https://www.youtube.com/watch?v=J--PY6AnDV0)

και ζωγραφίζουμε και εμείς μία τελεία όπως έκανε και η Λίζα. Φυσικά δεν ξεχνάμε να βάλουμε στο έργο τέχνης μας έναν τίτλο (Η ΤΕΛΕΙΑ) και να βάλουμε την υπογραφή μας (το όνομά μας) όπως βάζουν όλοι οι καλλιτέχνες. (Πατώντας πάνω στον  τίτλο θα βρείτε ένα powerpoint με παραδείγματα από ζωγραφιές)

[Η ΤΕΛΕΙΑ (1)](https://blogs.sch.gr/pastnipiag/files/2021/01/%CE%97-%CE%A4%CE%95%CE%9B%CE%95%CE%99%CE%91-1.pptx?x79737)

-ΕΝΑ ΚΟΥΜΠΙ ΠΟΥ ΤΟ ΕΛΕΓΑΝ ΟΣΚΑΡ

Παρακολουθήσαμε το παραμύθι [“Ένα κουμπί που το έλεγαν Όσκαρ”](https://www.academia.edu/18560105/%CE%A3%CE%BA%CE%BF%CF%85%CE%BC%CF%80%CE%BF%CF%85%CF%81%CE%B4%CE%AE_%CE%A7_and_%CE%9A%CE%B1%CF%86%CE%BF%CF%8D%CF%83%CE%B7_%CE%A3_2009_%CE%9F_%CE%8C%CF%83%CE%BA%CE%B1%CF%81_%CE%BA%CE%B1%CE%B9_%CE%B7_%CE%9B%CE%AF%CE%B6%CE%B1_%CF%83%CF%85%CE%B6%CE%B7%CF%84%CE%BF%CF%8D%CE%BD_%CE%BC%CE%B5_%CE%BD%CE%AE%CF%80%CE%B9%CE%B1_%CE%B3%CE%B9%CE%B1_%CF%84%CE%B1_%CF%83%CF%87%CE%AE%CE%BC%CE%B1%CF%84%CE%B1_%CE%A3%CF%8D%CE%B3%CF%87%CF%81%CE%BF%CE%BD%CE%B7_%CE%95%CE%BA%CF%80%CE%B1%CE%AF%CE%B4%CE%B5%CF%85%CF%83%CE%B7_156_125_135) (συγγραφέας Nagy Eszter) και πραγματοποιήθηκε μαθηματική συζήτηση. Τι σχήμα είναι ο Όσκαρ; Γιατί δεν μπορεί να βρει κάποιον να κάνει παρέα; Πού μπορεί να βρει κύκλους; Τελικά που βρήκε μία θέση ο Όσκαρ και έμεινε;

Ο Όσκαρ όμως δεν έμεινε ούτε εκεί ήρθε και με βρήκε και τώρα πρέπει να του βρούμε κύκλους. Υπάρχουν στο σπίτι μας αντικείμενα που να δίνουν αποτύπωμα κύκλου; Ένας κύλινδρος και μία σφαίρα αν τα αποτυπώσουμε στο χαρτί δίνουν έναν κύκλο.

-ΖΩΓΡΑΦΙΖΩ ΟΠΩΣ Ο ΚΑΝΤΙΝΣΚΙ ΕΝΑ ΠΙΝΑΚΑ ΖΩΓΡΑΦΙΚΗΣ ΑΠΟ ΚΥΚΛΟΥΣ

Ο ζωγράφος Βασίλι Καντίνσκι ζωγράφιζε πίνακες από γεωμετρικά σχήματα. Εμείς φτιάχνουμε ένα πίνακα ζωγραφικής από κύκλους όπως ο Καντίνσκι.